NER บวก 3% โบรกฯชี้ กำไร Q4/64 “นิวไฮ” แตะ 544 ลบ. ก้าวสู่ธุรกิจปลายน้ำปี 65 ดันมาร์จิ้น
NER บวก 3% โบรกฯเคาะเป้า 10.70 บ. คาดกำไร Q4/64 “นิวไฮ” แตะ 544 ลบ.เพิ่มขึ้น 29% ส่วนปี 65 จะก้าวสู่ธุรกิจปลายน้ำที่จะให้มาร์จิ้นสูงขึ้นเท่าตัว
13 ม.ค. 2565

ผู้สื่อข่าวรายงานว่าวันนี้ (13 ม.ค. 2565) ราคาหุ้นบริษัท นอร์ทอีส รับเบอร์ จำกัด (มหาชน) หรือ NER ณ เวลา 10:39 น. อยู่ที่ระดับ 7.55 บาท เพิ่มขึ้น 0.25 บาท หรือ 3.42% โดยทำจุดสูงสุดที่ 7.60 บาท และทำจุดต่ำสุดที่ 7.40 บาท ด้วยมูลค่าการซื้อขาย 169.89 ล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (13 ม.ค. 2565) โดยคาดกำไรไตรมาส 4/2564 จะทำสถิติใหม่อีกครั้ง ที่ 544 ล้านบาท เพิ่มขึ้น 29% จากงวดเดียวกันของปีก่อน ผลักดันจากมาร์จิ้นที่คาดทำระดับสูงสุดของปี ส่วนทิศทางปี 2565 จะเป็นปีแรกที่ NER เปิดประตูบานใหม่สู่ธุรกิจปลายน้ำที่จะให้มาร์จิ้นสูงขึ้นเท่าตัวและผ่อนคลายเงินทุนหมุนเวียนให้บริษัทอีกด้วย แนะนำราคาเป้าหมาย 10.70 บาท